Diari Oficial de la Generalitat Valenciana


Sumari del DOGV 8484, del 12-02-2019 (2019/1222)

RESOLUCIÓ de 5 de febrer de 2019, de la Conselleria d'Educació, Investigació, Cultura i Esport, per la qual es modifica el termini de presentació dels llibres de la Magdalena establit en la Resolució de 25 de gener de 2019, de la Conselleria d'Educació, Investigació, Cultura i Esport, per la qual es convoquen les subvencions destinades a la promoció de l'ús del valencià en l'àmbit festiu per a l'any 2019.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8484

Data del DOGV
:   12-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1222


Data del document
:   05-02-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 5 de febrer de 2019, de la Conselleria d'Educació, Investigació, Cultura i Esport, per la qual es modifica el termini de presentació dels llibres de la Magdalena establit en la Resolució de 25 de gener de 2019, de la Conselleria d'Educació, Investigació, Cultura i Esport, per la qual es convoquen les subvencions destinades a la promoció de l'ús del valencià en l'àmbit festiu per a l'any 2019.  
 [2019/1222]  
  
  
El punt 5.b de l'apartat cinqué de la Resolució de 25 de gener de 2019, de la Conselleria d'Educació, Investigació, Cultura i Esport, per la qual es convoquen les subvencions destinades a la promoció de l'ús del valencià en l'àmbit festiu per a l'any 2019 (DOGV 8474, 29.01.2019), estableix que el termini de presentació dels llibres de la Magdalena acabarà el 14 de febrer de 2019.  
Atesa la petició d'ajornament del termini per a presentar els llibres de la Magdalena feta pels representants de la festa, es considera convenient ampliar l'esmentat termini per a no perjudicar-los.  
Atés que la modificació es produeix abans que finalitze el termini de presentació dels llibrets, que no perjudica drets de tercers i que les bases no en prohibeixen la modificació.  
Atés el que estableixen l'article 32 de la Llei 39/2015, d'1 d'octubre, del procediment administratiu comú de les administracions públiques i l'article 70 del Reial decret 887/2006, de 21 de juliol, que aprova el Reglament de la Llei 38/2003, de 17 de novembre, general de subvencions.  
Per raó de les facultats que em confereix la delegació establida en la disposició final primera de la Resolució de 25 de gener de 2019, de la Conselleria d'Educació, Investigació, Cultura i Esport, per la qual es convoquen les subvencions destinades a la promoció de l'ús del valencià en l'àmbit festiu per a l'any 2019 (DOGV 8474, 29.01.2019), resolc:  
  
  
Primer  
Modificar el punt 5.b de l'apartat cinqué de la Resolució de 25 de gener de 2019, de la Conselleria d'Educació, Investigació, Cultura i Esport, per la qual es convoquen les subvencions destinades a la promoció de l'ús del valencià en l'àmbit festiu per a l'any 2019 (DOGV 8474, 29.01.2019), i establir el dia 26 de febrer de 2019 com a data de finalització del termini per a presentar els llibres de la Magdalena.  
  
  
Segon  
Aquesta resolució produirà efectes l'endemà d'haver estat publicada en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar un recurs de reposició davant de l'òrgan que ha dictat l'acte en el termini d'un mes comptat a partir de l'endemà de la publicació, o bé un recurs contenciós administratiu d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 5 de febrer de 2019.- El director general de Política Lingüística i Gestió del Multilingüisme: Rubén Trenzano Juan.